

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**

**ΓΕΝΙΚΗ ΓΡΑΜΜΑΤΕΙΑ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**



ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ

ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ

|  |
| --- |
| **Βαθμός ασφαλείας:****Να διατηρηθεί μέχρι:****Μαρούσι, 21-08-2017****Αρ. πρωτ. : 138125/ΓΓ1** **ΑΝΑΡΤΗΤΕΑ ΣΤΗ ΔΙΑΥΓΕΙΑ** 6ΤΑΕ4653ΠΣ-9ΜΥ**ΑΝΑΡΤΗΤΕΟ ΣΤΟ ΚΗΜΔΗΣ** 17PROC001837274 |
| **ΧΡΗΜΑΤΟΔΟΤΗΣΗ:** Τακτικός Προϋπολογισμός**CPV:** 79810000-5 |

 **Θέμα: Προκήρυξη διενέργειας συνοπτικού (πρόχειρου) διαγωνισμού με κριτήριο την πλέον συμφέρουσα από οικονομική άποψη προσφορά αποκλειστικά βάσει τιμής (μειοδοτικού) για την προμήθεια υπηρεσιών εκτύπωσης των Αριστείων - Βραβείων σχολικού έτους 2016-2017.**

**ΤΟΠΟΣ - ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ**

|  |  |  |  |
| --- | --- | --- | --- |
| **Τόπος Υποβολής Προσφορών** | **Ημερομηνία Ανάρτησης Διακήρυξης στη Διαδικτυακή Πύλη του ΚΗΜΔΗΣ** | **Ημερομηνία Έναρξης Υποβολής Προσφορών** | **Καταληκτική Ημερομηνία και Ώρα Υποβολής Προσφορών** |
| **Αν. Παπανδρέου 37,**  **Μαρούσι, ισόγειο, γραφείο 103** | **Δευτέρα 21-08-2017** | **Δευτέρα 21-08-2017** | **Δευτέρα****4-09-2017 ώρα:15:00** |

 Έχοντας υπόψη:

1. ***Τις διατάξεις*** *όπως ισχύουν:*
	1. του **Ν. 3861/2010** (ΦΕΚ 112Α) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις» όπως τροποποιήθηκε και ισχύει,
	2. του **Ν. 4013/2011** (ΦΕΚ 204Α), άρθρο 4 «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων – Αντικατάσταση του έκτου κεφαλαίου του Ν.3588/2007 (πτωχευτικός κώδικας) – Προπτωχευτική διαδικασία εξυγίανσης και άλλες διατάξεις», όπως τροποποιήθηκε και ισχύει,
	3. του **Ν. 4250/2014** (ΦΕΚ 74Α) «Διοικητικές Απλουστεύσεις- Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα»
	4. του **Ν. 4270/2014** (ΦΕΚ 143Α), «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) δημόσιο λογιστικό και άλλες διατάξεις» όπως τροποποιήθηκε και ισχύει.
	5. του **Ν. 4412/2016** (ΦΕΚ 147/Α΄/08-08-2016) «Δημόσιες Συμβάσεις Έργων, Προμηθειών και Υπηρεσιών (προσαρμογή της Ελληνικής Νομοθεσίας στις Οδηγίες 2014/24/ΕΕ και 2014/25/ΕΕ)».»,
	6. του **Ν. 4441/2016** (Φ.Ε.Κ. 227 Α΄/2016), «Απλοποίηση διαδικασιών σύστασης επιχειρήσεων, άρση κανονιστικών εμποδίων στον ανταγωνισμό και λοιπές διατάξεις».
	7. του **Ν. 4446/2016** (Φ.ΕΚ. 240Α’ /2016) «Πτωχευτικός κώδικας, Διοικητική Δικαιοσύνη, Τέλη–Παράβολα, Οικιοθελής Αποκάλυψη φορολογητέας ύλης παρελθόντων ετών Ηλεκτρονικές Συναλλαγές, Τροποποιήσεις του Ν. 4270/2014 και λοιπές διατάξεις»
	8. **Π.Δ. 114/2014** «Οργανισμός Υπουργείου Παιδείας και Θρησκευμάτων» (Φ.Ε.Κ. 181 Α΄/2014), όπως τροποποιήθηκε και ισχύει.

1.13 **Π.Δ. 70/2015** «Ανασύσταση των Υπουργείων Πολιτισμού και Αθλητισμού, Υποδομών, Μεταφορών και Δικτύων, Αγροτικής Ανάπτυξης και Τροφίμων. Ανασύσταση του Υπουργείου Ναυτιλίας και Αιγαίου και μετονομασία του σε Υπουργείο Ναυτιλίας και Νησιωτικής Πολιτικής. Μετονομασία του Υπουργείου Πολιτισμού, Παιδείας και Θρησκευμάτων σε Υπουργείο Παιδείας, Έρευνας και Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο Οικονομίας, Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και Ενέργειας σε Υπουργείο Περιβάλλοντος και Ενέργειας. Μεταφορά Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού.» (Φ.Ε.Κ. 114 Α΄/2015).

1.14 **Π.Δ. 80/2016** «Ανάληψη Υποχρεώσεων από τους διατάκτες» (Φ.Ε.Κ. 145 Α΄/2016).

1. ***Τις αποφάσεις:***
	1. την αριθμ. **Π1/2380/18-12-2012** Κ.Υ.Α.: «Ρύθμιση των ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων του Υπουργείου Ανάπτυξης, Ανταγωνιστικότητας, Υποδομών, Μεταφορών και Δικτύων» (ΦΕΚ 3400 Β΄/2012).
	2. την αριθ. **197109/Α1/04-15-2015** Υπουργική απόφαση «Μεταβίβαση δικαιώματος υπογραφής “Με εντολή Υπουργού” “Με εντολή Αναπληρωτή Υπουργού ” και “Με εντολή Υφυπουργού” στο Γενικό Γραμματέα του Υπουργείου Παιδείας, Έρευνας και Θρησκευμάτων και στους Προϊσταμένους Γενικών Διευθύνσεων, Διευθύνσεων και Τμημάτων ΥΠ.Π.Ε.Θ.» (Φ.Ε.Κ. 2654 Β΄/2015) όπως τροποποιήθηκε και ισχύει με την **114351/Α1/06-07-2017** (ΦΕΚ 2381 Β’/2017).
	3. την αριθ. **428/ΓΔ2/12-01-2017** Κ.Υ.Α.: «Μεταφορά και κατανομή των αρμοδιοτήτων του άρθρου 69Γ του ν. 4270/2014 σε οργανικές μονάδες της Γενικής Διεύθυνσης Οικονομικών Υπηρεσιών του Υπουργείου Παιδείας, Έρευνας και Θρησκευμάτων.» (ΦΕΚ 13 Β΄/2017).
	4. Την αριθμ**. 95260/Γ1/07-06-2017** Απόφαση «Διορισμός Αναπληρωτή Γενικού Γραμματέα στο Υπουργείο Παιδείας, Έρευνας και Θρησκευμάτων» (ΦΕΚ 277 ΥΟΔΔ/13-06-2017)
	5. Το αριθμ. **2/45897/0026/14-06-2017** με θέμα «Παροχή οδηγιών επί των διατάξεων του ν. 4270/14» του Υπουργείου Οικονομικών.
	6. Την αριθμ.**123510/Α1/19-07-2017** Απόφαση «Ορισμός κυρίων διατακτών του Υπουργείου Παιδείας, Έρευνας και Θρησκευμάτων» (ΦΕΚ 2561 Β’/2017).
	7. Την Απόφαση Ανάληψης Υποχρέωσης με αρ. πρωτ. 135985/ΓΔ2/11-08-2017 (Α.Δ.Α.: 60184653ΠΣ-3ΞΝ και ΑΔΑΜ: 17REQ001811624).
2. ***Τα κάτωθι έγγραφα:***

3.1 Το με αρ. πρωτ 133308/Δ2/4-08-2017 του Τμήματος Γ΄ της Δ/νσης Σπουδών, Προγραμμάτων και Οργάνωσης Δ/θμιας Εκπαίδευσης με θέμα «Εκτύπωση – αποστολή Αριστείων – Βραβείων σχολικού έτους 2016-2017»

3.2 Το υπ΄ αρ. πρωτ.134323/ΓΓ1/8-8-2017 (ΑΔΑΜ: 17REQ001786106 ) τεκμηριωμένο αίτημα του γραφείου του Γενικού Γραμματέα Παιδείας Έρευνας και Θρησκευμάτων για την προμήθεια υπηρεσιών εκτύπωσης των Αριστείων – Βραβείων σχ. έτους 2016-2017.

3.3 Την ανάγκη της υπηρεσίας για την εκτύπωση των Αριστείων - Βραβείων για το σχολικό έτος 2016-2017

**Προκηρύσσουμε**

1. **Συνοπτικό (πρόχειρο) διαγωνισμό με κριτήριο την πλέον συμφέρουσα από οικονομική άποψη προσφορά αποκλειστικά βάσει τιμής (μειοδοτικού),** με σφραγισμένες προσφορές και με κριτήριο κατακύρωσης τη χαμηλότερη τιμή για την προμήθεια **υπηρεσιών εκτύπωσης Αριστείων - Βραβείων σχολικού έτους 2016-2017 (CPV:** 79810000-5**)** που θα απονεμηθούν σε μαθητές των σχολείων Β/θμιας Εκπαίδευσης όπως αυτά αναφέρονται στην παράγραφο 2 και σύμφωνα με τις τεχνικές προδιαγραφές του Πίνακα του Παραρτήματος Α’, συνολικής δαπάνης κατά ανώτατο όριο οκτώ χιλιάδες εξήντα τέσσερα ευρώ και πενήντα δύο λεπτά (**8.064,52) € πλέον Φ.Π.Α. 24%.** ή δέκα χιλιάδες ευρώ (**10.000,00€**) **συμπεριλαμβανομένου Φ.Π.Α. 24%.**

Η κατακύρωση θα γίνει με κριτήριο την πλέον συμφέρουσα από οικονομική άποψη προσφορά αποκλειστικά βάσει τιμής πλέον Φ.Π.Α., εκ των προμηθευτών των οποίων οι προσφορές έχουν κριθεί ως αποδεκτές με βάση τις τεχνικές προδιαγραφές και τους όρους της διακήρυξης.

 Δε γίνονται δεκτές και απορρίπτονται ως απαράδεκτες, προσφορές πουυποβάλλονται για μέρος μόνο του ζητούμενης υπηρεσίας, καθώς και εναλλακτικές προσφορές και αντιπροσφορές.

Οι εκπρόθεσμες προσφορές δε λαμβάνονται υπόψη και επιστρέφονται χωρίς να αποσφραγισθούν.

**Τελική ημερομηνία κατάθεσης των προσφορών ορίζεται η Δευτέρα 4/09/2017 και ώρα 15.00 μ.μ.**

**Οι φάκελοι των προσφορών κατατίθενται στο Πρωτόκολλο της Γενικής Γραμματείας Παιδείας και Θρησκευμάτων, οδός Α. Παπανδρέου 37, Μαρούσι, ισόγειο, γραφείο 103.**

**Ημερομηνία διεξαγωγής του διαγωνισμού ορίζεται η Τρίτη 5/09/2017 και ώρα 10:00 π.μ.**

1. **Αντικείμενο της υπηρεσίας εκτύπωσης – Τεχνικές προδιαγραφές :**

Η υπηρεσία της προμήθειας αφορά στην εκτύπωση (συμπεριλαμβανομένου και του χάρτου):

* 161.500 Αριστείων
* 50.300 Βραβείων,

τα οποία θα απονεμηθούν στους μαθητές της δευτεροβάθμιας εκπαίδευσης.

Τα χαρακτηριστικά του εντύπου είναι τα εξής:

* Μονόφυλλο, σχήματος Α4 (210x297 mm), σε χαρτί TINTORETTO, βάρους 140 γραμμαρίων και χρώματος CREMA, εκτυπωμένο σε μία όψη, ασπρόμαυρα.
* Στην όψη με εκτύπωση, το εκτυπωμένο κείμενο ποικίλλει ανάλογα με το εάν είναι αριστείο ή βραβείο.
1. **Δικαίωμα συμμετοχής:**

Δικαίωμα συμμετοχής στο διαγωνισμό, έχουν φυσικά ή νομικά πρόσωπα, κοινοπραξίες φυσικών ή/ και νομικών προσώπων των κρατών-μελών της Ευρωπαϊκής Ένωσης, των χωρών του Ε.Ο.Χ., των κρατών-μελών της Συμφωνίας Δημοσίων Συμβάσεων (Σ.Δ.Σ./ G.P.A.), του Παγκοσμίου Οργανισμού Εμπορίου, καθώς επίσης και των οικονομικών φορέων που προέρχονται από χώρες που έχουν υπογράψει διμερείς συμφωνίες ή συμφωνίες σύνδεσης με την Ευρωπαϊκή Ένωση, που έχουν την καταστατική τους έδρα και δραστηριοποιούνται στις προαναφερθείσες χώρες. Επίσης, δικαίωμα συμμετοχής έχουν ενώσεις φυσικών ή νομικών προσώπων με κοινή προσφορά που πληρούν τα παραπάνω χαρακτηριστικά.

1. **Γλώσσα Διαδικασίας :**
* Επίσημη γλώσσα της διαδικασίας είναι η Ελληνική και κάθε έγγραφο της Αναθέτουσας Αρχής είναι συντεταγμένο στην Ελληνική γλώσσα.
* Όλα τα δημόσια έγγραφα και δικαιολογητικά που αφορούν αλλοδαπές επιχειρήσεις και που θα κατατεθούν από τους διαγωνιζόμενους στην παρούσα διαδικασία, θα είναι νόμιμα επικυρωμένα από την αντίστοιχη χώρα προέλευσης και επισημείωση της σφραγίδας της Χάγης (APOSTILLE), ώστε να πιστοποιείται η γνησιότητά τους. Η μετάφραση των εν λόγω εγγράφων μπορεί να γίνει είτε:

α) από αρμόδια μεταφραστική υπηρεσία της χώρας προέλευσης,

β) από τη μεταφραστική υπηρεσία του Υπουργείου Εξωτερικών της Ελλάδος,

γ) από το αρμόδιο προξενείο,

δ) από δικηγόρο, κατά την έννοια των άρθρων 454 του Κώδικα Πολιτικής Δικονομίας (Π.Δ. 503/1985, Φ.Ε.Κ. 182 Α΄/24-10-1985) και 53 του Κώδικα περί Δικηγόρων (Ν.4194/2013, Φ.Ε.Κ. 208 Α΄/27-09-2013), όπως εκάστοτε ισχύουν.

* Επικρατούσα διατύπωση είναι πάντοτε η Ελληνική. Οι τυχόν προσφυγές θα υποβάλλονται στην Ελληνική γλώσσα.
* Οι έγγραφες και προφορικές συνεννοήσεις μεταξύ της Υπηρεσίας (σε όλες τις βαθμίδες της) και του αναδόχου θα γίνονται υποχρεωτικά στην Ελληνική γλώσσα. Ο ανάδοχος είναι υποχρεωμένος να διευκολύνει την επικοινωνία των αλλοδαπών υπαλλήλων του με την Υπηρεσία.
1. **Διάρκεια των προσφορών:**

Οι προσφορές ισχύουν και δεσμεύουν τους συμμετέχοντες στον διαγωνισμό για εκατόν ογδόντα (180) ημέρες από την επομένη της διενέργειας της διαδικασίας ανάθεσης, σύμφωνα με τα οριζόμενα στο άρθρο 97, του Ν. 4412/2016 (Φ.Ε.Κ. 147 Α΄/2016). Προσφορές που αναφέρουν χρόνο ισχύος μικρότερο των 180 ημερών ή δεν αναφέρουν καθόλου χρόνο ισχύος, απορρίπτονται ως απαράδεκτες. Ο χρόνος ισχύος πρέπει να αναφέρεται υποχρεωτικά, επί ποινή απόρριψης, στην οικονομική προσφορά και σε υπεύθυνη δήλωση στα δικαιολογητικά συμμετοχής, καθώς και προαιρετικά στην τεχνική προσφορά. Εάν προκύψει θέμα παράτασης της ισχύος των προσφορών, η Αναθέτουσα Αρχή θα απευθύνει έγγραφο ερώτημα προς τους προσφέροντες, δεκαπέντε (15) τουλάχιστον ημέρες πριν τη λήξη ισχύος των προσφορών, περί αποδοχής της παράτασης για συγκεκριμένο χρονικό διάστημα. Οι προσφέροντες οφείλουν να απαντήσουν σχετικά μέσα σε επτά (7) ημέρες.

1. **Προϋπολογισμός:**

Ο συνολικός προϋπολογισμός της υπηρεσίας ανέρχεται ***κατά ανώτατο όριο*** στο ποσό **των οκτώ χιλιάδων εξήντα τεσσάρων ευρώ (8.064,52) πλέον Φ.Π.Α. 24% ή δέκα χιλιάδων Ευρώ (10.000,00€), συμπεριλαμβανομένου του Φ.Π.Α**. **24%**. Η δαπάνη θα βαρύνει τις πιστώσεις του **ΚΑΕ 0843** του ειδικού φορέα **19-220**, του Τακτικού Προϋπολογισμού του ΥΠ.Π.Ε.Θ., οικονομικού έτους 2017.

1. **Σύνταξη προσφορών:**

Στον ενιαίο σφραγισμένο Φάκελο Προσφοράς πρέπει να αναγράφονται ευκρινώς τα εξής:

* Η λέξη «Προσφορά» ή η φράση «Φάκελος Προφοράς»,
* Ο πλήρης τίτλος της Υπηρεσίας που διενεργεί το διαγωνισμό,
* Ο αριθμός της διακήρυξης,
* Η ημερομηνία διενέργειας του διαγωνισμού,
* Τα στοιχεία του αποστολέα,

ήτοι σύμφωνα με το παρακάτω υπόδειγμα:

|  |
| --- |
| «**Στοιχεία προσφέροντος:** πλήρης επωνυμία, διεύθυνση, αριθμός τηλεφώνου, αριθμός τηλεομοιοτυπίας και η διεύθυνση ηλεκτρονικού ταχυδρομείου»**ΦΑΚΕΛΟΣ ΠΡΟΣΦΟΡΑΣ**ΓΙΑ ΤΟΝ ΠΡΟΧΕΙΡΟ ΔΙΑΓΩΝΙΣΜΟ ΠΡΟΣ ΕΠΙΛΟΓΗ ΑΝΑΔΟΧΟΥ:«**Προκήρυξη πρόχειρου διαγωνισμού για την προμήθεια υπηρεσιών εκτύπωσης των Αριστείων – Βραβείων σχολικού έτους 2016-2017»****Αριθ. Πρωτ.: …../ΓΓ1/…..-……-2017****Αναθέτουσα Αρχή**: Υπουργείο Παιδείας, Έρευνας και Θρησκευμάτων Γενική Γραμματεία Παιδείας και Θρησκευμάτων  Γενική Διεύθυνση Οικονομικών Υπηρεσιών Διεύθυνση Προμηθειών, Διαχείρισης Υλικού, Συγκέντρωσης & Υποβολής Παραστατικών &Λοιπών ΘεμάτωνΤμήμα Α΄ Κατάρτισης & Εκτέλεσης Προγράμματος Προμηθειών Καταληκτική Ημερομηνία και ώρα Υποβολής Προσφορών: **Δευτέρα 4-09-2017 και ώρα 15:00 μμ.**Ημερομηνία και ώρα Διενέργειας Διαγωνισμού**:** **Τρίτη 5-09-2017 και ώρα 10:00 π.μ****«Να ανοιχθεί μόνο από την αρμόδια Επιτροπή»** |

Ο ενιαίος φάκελος πρέπει να είναι ερμητικά σφραγισμένος, με διάφανη αυτοκόλλητη ταινία και τη σφραγίδα του Προσφέροντα στο σημείο σφράγισης. Επίσης πρέπει να περιέχει τα εξής:

**α) Δικαιολογητικά συμμετοχής:** Τα δικαιολογητικά συμμετοχής τοποθετούνται σε ξεχωριστό σφραγισμένο φάκελο, με τις ενδείξεις του κυρίως φακέλου και την επιπλέον ένδειξη **«ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ».** Τα δικαιολογητικά πρέπει να είναι σύμφωνα με τις διατάξεις των άρθρων 73, 74και 93, του Ν. 4412/2016 (Φ.Ε.Κ. 147 Α΄/2016), καθώς και **την παράγραφο 10** της παρούσας διακήρυξης.

Η αναθέτουσα αρχή ή ο αναθέτων φορέας μπορεί να ζητεί από κάθε προσφέροντα ή υποψήφιο, σε οποιοδήποτε χρονικό σημείο κατά τη διάρκεια της διαδικασίας, να υποβάλει όλα ή ορισμένα από τα απαιτούμενα πιστοποιητικά και δικαιολογητικά, όποτε αυτό κριθεί απαραίτητο για να διασφαλιστεί η ορθή διεξαγωγή της διαδικασίας.

**β) Τεχνική προσφορά:** Τα τεχνικά στοιχεία της προσφοράς τοποθετούνται επί ποινή απόρριψης σε ξεχωριστό σφραγισμένο φάκελο μέσα στον κυρίως φάκελο με την ένδειξη **«ΤΕΧΝΙΚΗ ΠΡΟΣΦΟΡΑ».** Υποχρεωτικά θα περιλαμβάνεται ο **Πίνακας Συμμόρφωσης του Παραρτήματος Α**΄, συμπληρωμένος και υπογεγραμμένος, στο πλαίσιο των προδιαγραφών που αναφέρονται στην παράγραφο 2 της παρούσας διακήρυξης.

Ο φάκελος της Τεχνικής Προσφοράς πρέπει να έχει και όλες τις ενδείξεις του κυρίως φακέλου.

Η Τεχνική Προσφορά δεν αξιολογείται για την κατάταξη του υποψηφίου. Τα στοιχεία της χρησιμοποιούνται μόνο για τον αποκλεισμό Προσφορών που δεν πληρούν τις προϋποθέσεις της Προκήρυξης.

**γ) Οικονομική προσφορά:** Τα οικονομικά στοιχεία της προσφοράς τοποθετούνται σε χωριστό σφραγισμένο φάκελο επίσης μέσα στον κυρίως φάκελο με την ένδειξη **«ΟΙΚΟΝΟΜΙΚΗ ΠΡΟΣΦΟΡΑ»**. Η οικονομική προσφορά θα συνταχθεί σύμφωνα με το υπόδειγμα του **Πίνακα του Παραρτήματος Β**΄ της παρούσας διακήρυξης. Για τη ζητούμενη υπηρεσία, θα πρέπει να αναγράφεται, χωρίς Φ.Π.Α., η συνολική προσφερόμενη τιμή με ακρίβεια δύο (2) δεκαδικών ψηφίων, καθώς και η συνολική προσφερόμενη τιμή της απαιτούμενης υπηρεσίας, με Φ.Π.Α. 24%, καθώς και ο χρόνος ισχύος της προσφοράς. Σε περίπτωση που υπάρχει διαφορά μεταξύ των δύο αναγραφών, υπερισχύει η τιμή που έχει αναγραφεί ολογράφως.

 Ο ΦΠΑ αναγράφεται επίσης χωριστά ως ποσοστό και ως ποσό (αριθμητικώς και ολογράφως). Σε περίπτωση που αναγράφεται εσφαλμένος ΦΠΑ, αυτός διορθώνεται από την υπηρεσία. Στην προσφερόμενη τιμή του Αναδόχου περιλαμβάνονται και τον βαρύνουν όλες οι προβλεπόμενες κρατήσεις καθώς και κάθε άλλη δαπάνη, εκτός από τον αναλογούντα Φόρο Προστιθέμενης Αξίας (Φ.Π.Α.), ο οποίος βαρύνει την Αναθέτουσα Αρχή. Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς, ούτε σε περίπτωση που ζητηθεί παράταση της διάρκειας ισχύος της. Προσφορές που θέτουν όρο αναπροσαρμογής τιμών, κατά τη διάρκεια εκτέλεσης της σύμβασης ή σε περίπτωση παράτασής της, καθώς και σε περίπτωση παροχής συμπληρωματικών ή νέων - παρόμοιων υπηρεσιών, απορρίπτονται. Προσφορές στις οποίες δεν προκύπτουν με σαφήνεια οι προσφερόμενες τιμές ή η συνολική τιμή απορρίπτονται. Προσφορές που υπερβαίνουν τον προϋπολογισμό της παρούσας διακήρυξης απορρίπτονται.

Ο κάθε φάκελος της Οικονομικής Προσφοράς πρέπει να έχει και όλες τις ενδείξεις του κυρίως φακέλου.

1. **Συμπληρωματικές Πληροφορίες – Διευκρινιστικές Απαντήσεις:**

Εφόσον έχουν ζητηθεί εγκαίρως, η Αναθέτουσα Αρχή παρέχει συμπληρωματικές πληροφορίες ή / και διευκρινιστικές απαντήσεις σχετικά με τις προδιαγραφές και οποιαδήποτε σχετικά δικαιολογητικά, το αργότερο τέσσερεις (4) ημέρες πριν από τη λήξη της προθεσμίας που έχει οριστεί για την παραλαβή των προσφορών. Τυχόν συμπληρωματικές πληροφορίες και διευκρινιστικές απαντήσεις θα αναρτώνται στην ιστοσελίδα του ΥΠ.Π.Ε.Θ. και πιο συγκεκριμένα στο σύνδεσμο: <http://minedu.gov.gr/to-ypoyrgeio/diagwnismoi-ergwn>. Τα σχετικά αιτήματα παροχής συμπληρωματικών πληροφοριών – διευκρινίσεων υποβάλλονται στην Αναθέτουσα Αρχή γραπτώς με επιστολή ή τηλεομοιοτυπία ή ηλεκτρονικό ταχυδρομείο.

Οι ως άνω πληροφορίες και απαντήσεις θα κοινοποιούνται στους υποψηφίους που έχουν γνωστοποιήσει τα στοιχεία τους (επωνυμία, διεύθυνση, τηλέφωνο, φαξ, διεύθυνση ηλεκτρονικού ταχυδρομείου), μέσω τηλεομοιοτυπίας (fax), ή μέσω ηλεκτρονικής αλληλογραφίας (e-mail).

Κανένας υποψήφιος προμηθευτής δε μπορεί να επικαλεσθεί προφορικές απαντήσεις εκ μέρους της Αναθέτουσας Αρχής.

1. **Διαδικασία αξιολόγησης προσφορών/κατακύρωσης:**

Η διαδικασία αξιολόγησης των προσφορών και κατακύρωσης, περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος δικαιολογητικών συμμετοχής
3. Έλεγχος τεχνικής προσφοράς
4. Αξιολόγηση οικονομικής προσφοράς
5. Ανάδειξη προσωρινού αναδόχου
6. Έλεγχος δικαιολογητικών κατακύρωσης προσωρινού αναδόχου.
7. Κατακύρωση.
8. Υπογραφή Σύμβασης.

Τα στάδια 1 έως και 5 μπορούν να γίνουν σε μια δημόσια συνεδρίαση, κατά την κρίση της επιτροπής και σύμφωνα με τον Ν. 4412/16 Άρθρο 117§4

Το κριτήριο για την αξιολόγηση των προσφορών είναι η πλέον συμφέρουσα από οικονομική άποψη προσφορά αποκλειστικά βάσει τιμής, ήτοι η χαμηλότερη προσφερόμενη τιμή, χωρίς Φ.Π.Α.

Σε περίπτωση που υπάρξουν ισότιμες προσφορές, ήτοι προφορές με την ίδια ακριβώς τιμή η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές. Η κλήρωση θα γίνει ενώπιον του αρμοδίου συλλογικού οργάνου και παρουσία των ανωτέρω οικονομικών φορέων.

1. **Δικαιολογητικά συμμετοχής:**

Οι προσφέροντες υποβάλουν σε έντυπη μορφή μαζί με την προσφορά τους, εγκαίρως και προσηκόντως, στο φάκελο με την ένδειξη «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ» επί ποινή αποκλεισμού τα εξής:

1. Υπεύθυνη δήλωση (Υ.Δ.), με τις συνέπειες του ν. 1599/1986 (Α'75), ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, δηλώνοντας υπεύθυνα ότι: «ο εν λόγω οικονομικός φορέας δεν βρίσκεται σε μία από τις καταστάσεις αποκλεισμού που περιγράφονται στην παρ. 1, του άρθρου **73** του **ν.4412/16**». Η υποχρέωση προσκόμισης της ως άνω Υ.Δ. αφορά:

αα) στις περιπτώσεις εταιρειών περιορισμένης ευθύνης (Ε.Π.Ε.), προσωπικών εταιρειών (O.E. και Ε.Ε.) και ιδιωτικών κεφαλαιουχικών εταιρειών (ΙΚΕ), όλους τους διαχειριστές,

ββ) στις περιπτώσεις ανωνύμων εταιρειών (Α.Ε.), τον Πρόεδρο, τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.

γγ) στις περιπτώσεις των φυσικών προσώπων το φυσικό πρόσωπο.

Επιπλέον των ανωτέρω προσώπων η υποχρέωση προσκόμισης αποσπάσματος ποινικού μητρώου επεκτείνεται και στα πρόσωπα εκείνα τα οποία εξουσιοδοτούνται από τα ανωτέρω νομικά πρόσωπα να υπογράφουν έγγραφα τους προσφοράς ή και την σύμβαση για την εν λόγω προκήρυξη.

1. Υπεύθυνη δήλωση (Υ.Δ.), με τις συνέπειες του ν. 1599/1986 (Α'75), ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, υπογεγραμμένη από το νόμιμο εκπρόσωπο του προσφέροντα, δηλώνοντας υπεύθυνα ότι: «ο εν λόγω οικονομικός φορέας δεν βρίσκεται σε μία από τις καταστάσεις αποκλεισμού που περιγράφονται στην παρ. 2 και την περ. β, της παρ. 4, του άρθρου **73** του **ν.4412/16**».

Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω κατά περίπτωση δικαιολογητικά, για κάθε οικονομικό φορέα που συμμετέχει στην Ένωση ή Κοινοπραξία.

1. **Συμπλήρωση – Αποσαφήνιση πληροφοριών και δικαιολογητικών (άρθρο 102 Ν. 4412/16):**

1. Κατά τη διαδικασία αξιολόγησης των προσφορών η αναθέτουσα αρχή μπορεί να καλεί εγγράφως τους προσφέροντες να διευκρινίζουν ή να συμπληρώνουν τα έγγραφα ή δικαιολογητικά που έχουν υποβάλει, μέσα σε εύλογη προθεσμία, η οποία δεν μπορεί να είναι μικρότερη από επτά (7) ημέρες από την ημερομηνία κοινοποίησης σε αυτούς της σχετικής πρόσκλησης. Οποιαδήποτε διευκρίνιση ή συμπλήρωση που υποβάλλεται από τους προσφέροντες χωρίς να έχει ζητηθεί από την αναθέτουσα αρχή, δεν λαμβάνεται υπόψη.

Η πιο πάνω διευκρίνιση ή η συμπλήρωση αφορά μόνο στις ασάφειες, επουσιώδεις πλημμέλειες ή πρόδηλα τυπικά σφάλματα που επιδέχονται διόρθωση ή συμπλήρωση, ιδίως δε παράλειψη μονογραφών, διακεκομμένη αρίθμηση, ελαττώματα συσκευασίας και σήμανσης του φακέλου και των υποφακέλων των προσφορών ή αιτήσεων συμμετοχής, λεκτικές και φραστικές αποκλίσεις των εγγράφων της προσφοράς από την ορολογία των εγγράφων της σύμβασης, που δεν επιφέρουν έννομες συνέπειες ως προς το περιεχόμενό τους, ελλείψεις ως προς τα νομιμοποιητικά στοιχεία, πλημμελής σήμανση αντιγράφων που εκδίδονται, σύμφωνα με τις διατάξεις του άρθρου 1 του ν. 4250/2014 (Α’ 74), μεταφράσεων και λοιπών πιστοποιητικών ή βεβαιώσεων, διαφοροποίηση της δομής των εγγράφων της προσφοράς από τα υποδείγματα, υποχρεωτικά ή μη, που θεσπίζονται με νόμο, κανονιστικές πράξεις ή τα έγγραφα της σύμβασης. Η συμπλήρωση ή η διευκρίνιση, κατά το πρώτο εδάφιο, δεν επιτρέπεται να έχει ως συνέπεια μεταγενέστερη αντικατάσταση ή υποβολή εγγράφων σε συμμόρφωση με τους όρους της διακήρυξης, αλλά μόνο τη διευκρίνιση ή συμπλήρωση, ακόμη και με νέα έγγραφα, εγγράφων ή δικαιολογητικών που έχουν ήδη υποβληθεί.

2. Η διευκρίνιση ή η συμπλήρωση δεν πρέπει να εισάγει διακρίσεις, άνιση μεταχείριση των οικονομικών φορέων ή να έχει ως συνέπεια ευνοϊκή μεταχείριση συγκεκριμένου οικονομικού φορέα στη διαδικασία ανάθεσης της δημόσιας σύμβασης.

3. Η αναθέτουσα αρχή μπορεί να καλεί εγγράφως τους προσφέροντες να διευκρινίσουν, μέσα σε εύλογη προθεσμία η οποία δεν μπορεί να είναι μικρότερη από επτά (7) ημέρες από την ημερομηνία κοινοποίησης της σχετικής πρόσκλησης, το περιεχόμενο της τεχνικής ή οικονομικής προσφοράς που έχουν υποβάλει, αν περιέχει ασάφειες ή ήσσονος σημασίας ατέλειες, επουσιώδεις παραλείψεις ή πρόδηλα τυπικά ή υπολογιστικά σφάλματα που η αναθέτουσα αρχή κρίνει ότι μπορεί να θεραπευθούν. Η διευκρίνιση αυτή δεν πρέπει να έχει ως αποτέλεσμα την ουσιώδη αλλοίωση της προσφοράς και δεν πρέπει να προσδίδει αθέμιτο ανταγωνιστικό πλεονέκτημα στη συγκεκριμένη προσφορά σε σχέση με τις λοιπές.

1. **Απόρριψη Προσφορών:**

Στο διαγωνισμό γίνονται δεκτές οι προσφορές που είναι σύμφωνες με όλους τους όρους, τις προϋποθέσεις και τις προδιαγραφές της Προκήρυξης, ενώ είναι δυνατό, κατά την κρίση της Επιτροπής Διαγωνισμού, να θεωρηθούν αποδεκτές και προσφορές που παρουσιάζουν ασήμαντες αποκλίσεις ή περιορισμούς. Ως ασήμαντες αποκλίσεις ή περιορισμοί νοούνται οι αποκλίσεις και οι περιορισμοί που δεν περιορίζουν σε κανένα σημείο τα δικαιώματα της Αναθέτουσας Αρχής ή τις υποχρεώσεις του Προσφέροντος και δεν θίγουν την αρχή της ίσης μεταχείρισης των Προσφερόντων.

Η Αναθέτουσα Αρχή δύναται να απορρίψει αιτιολογημένα, προσφορά, με απόφαση της Αναθέτουσας Αρχής μετά από σχετική εισήγηση της Επιτροπής Διενέργειας του Διαγωνισμού.

Σύμφωνα με τα οριζόμενα στην παρούσα, απορρίπτεται προσφορά που:

* είναι αόριστη ή ανεπίδεκτη εκτιμήσεως, περιέχει ελλιπή ή ανακριβή στοιχεία ή/και αιρέσεις,
* αποτελεί αντιπροσφορά ή τροποποίηση της προσφοράς ή πρόταση που κατά την κρίση της Αναθέτουσας Αρχής εξομοιώνεται με αντιπροσφορά,
* αποτελεί εναλλακτική προσφορά, είτε στο σύνολό της, είτε στα επιμέρους τμήματα του έργου,
* αφορά σε μέρος μόνον του έργου, και δεν καλύπτει το σύνολο των ζητουμένων υπηρεσιών,
* δεν έχει συνταχθεί και υποβληθεί, σύμφωνα με τα προβλεπόμενα στα σχετικά κεφάλαια της παρούσας,
* δεν περιλαμβάνει τα προβλεπόμενα δικαιολογητικά.
* δεν περιλαμβάνει με σαφήνεια τη προσφερόμενη τιμή.
* η οικονομική προσφορά υπερβαίνει τον προϋπολογισμό του έργου
* ορίζει χρόνο παράδοσης/ υλοποίησης του έργου μεγαλύτερο του προβλεπομένου στην παρούσα διακήρυξη.
* ο χρόνος ισχύος της ορίζεται μικρότερος των 180 ημερών από την καταληκτική ημερομηνία υποβολής των προσφορών.
* παρουσιάζει κατά την αιτιολογημένη κρίση της Επιτροπής Διενέργειας του Διαγωνισμού ουσιώδεις αποκλίσεις από τους όρους και τις προδιαγραφές της παρούσας προκήρυξης.
* δεν είναι σύμφωνη με τους επί μέρους υποχρεωτικούς όρους της παρούσας, όπου αυτοί αναφέρονται.
1. **Διοικητικές Προσφυγές:**

Κατά της διακήρυξης του διαγωνισμού και πράξεων της αναθέτουσας αρχής προβλέπεται η άσκηση ένστασης, σύμφωνα με τα οριζόμενα στο άρθρο 127, του Ν. 4412/2016 (Φ.Ε.Κ. 147 Α΄/2016). Επί της προσφυγής, αποφασίζει ο αρμόδιος Υπουργός ή το αρμόδιο για τη διοίκηση της αναθέτουσας αρχής όργανο, ύστερα από γνωμοδότηση του αρμόδιου συλλογικού οργάνου.

1. **Κατακύρωση:**

Μετά την αξιολόγηση των προσφορών και την άπρακτη παρέλευση του χρόνου υποβολής των ενστάσεων ή την εξέταση τυχόν υποβληθεισών ενστάσεων από την αρμόδια Αναθέτουσα Αρχή, ο προσφέρων στον οποίο πρόκειται να γίνει η οριστική κατακύρωση, εντός προθεσμίας 10 ημερών από την κοινοποίηση τους σχετικής έγγραφης ειδοποίησης σε αυτόν, οφείλει να υποβάλει τα παρακάτω έγγραφα και δικαιολογητικά .

|  |  |
| --- | --- |
| **Α/Α** | **ΠΕΡΙΓΡΑΦΗ ΔΙΚΑΙΟΛΟΓΗΤΙΚΩΝ** |
| **1** | **Απόσπασμα του Ποινικού Μητρώου** **ημερομηνίας έκδοσης μεταγενέστερη της ημερομηνίας κοινοποίησης της σχετικής έγγραφης ειδοποίησης προσκόμισης.**Η υποχρέωση προσκόμισης του ως άνω αποσπάσματος αφορά:αα) στις περιπτώσεις εταιρειών περιορισμένης ευθύνης (Ε.Π.Ε.), προσωπικών εταιρειών (O.E. και Ε.Ε.) και ιδιωτικών κεφαλαιουχικών εταιρειών (ΙΚΕ), όλους τους διαχειριστές,ββ) στις περιπτώσεις ανωνύμων εταιρειών (Α.Ε.), τον Πρόεδρο, τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.γγ ) στις περιπτώσεις των φυσικών προσώπων το φυσικό πρόσωπο. Επιπλέον των ανωτέρω προσώπων η υποχρέωση προσκόμισης αποσπάσματος ποινικού μητρώου επεκτείνεται και στα πρόσωπα εκείνα τα οποία εξουσιοδοτούνται από τα ανωτέρω νομικά πρόσωπα να υπογράφουν έγγραφα τους προσφοράς ή και την σύμβαση για την εν λόγω προκήρυξη. |
| **2** | **Πιστοποιητικά φορολογικής ενημερότητας**Αποδεικτικό Ενημερότητας για χρέη τους το Δημόσιο **για κάθε νόμιμη χρήση** (εκτός είσπραξης χρημάτων και μεταβίβασης ακινήτων) **σε ισχύ**, σύμφωνα με την παρ.2 του άρθρου 73 και την παρ.2β του άρθρου 80, του Ν.4412/2016. |
| **3** | **Πιστοποιητικά ασφαλιστικής ενημερότητας, σε ισχύ**Οι υποχρεώσεις που αφορούν στις εισφορές κοινωνικής ασφάλισης καλύπτουν τόσο **την κύρια όσο και την επικουρική ασφάλιση σε όλα τα ταμεία στα οποία καταβάλλει ασφαλιστικές εισφορές,** σύμφωνα με την παρ.2 του άρθρου 73 και παρ.2β του άρθρου 80, του Ν. 4412/2016 (Φ.Ε.Κ. 147 Α΄/2016). |
| **4.** | **Νομιμοποιητικά Έγγραφα:*** **Στην περίπτωση συμμετέχοντος ημεδαπού ή αλλοδαπού νομικού προσώπου**, τα δημοσιευμένα επίσημα νομιμοποιητικά έγγραφα(Φ.Ε.Κ. ή Γ.Ε.ΜΗ., κ.λ.π.), τα οποία προβλέπονται από το δίκαιο τους χώρας έδρας ή λειτουργίας τους, από τα οποία να προκύπτουν:
* **Ο Πρόεδρος και τα μέλη του Δ.Σ., καθώς και ο Διευθύνων Σύμβουλος, όταν το νομικό πρόσωπο είναι Α.Ε.,**
* **Οι Διαχειριστές, όταν το νομικό πρόσωπο είναι Ο.Ε., Ε.Ε., Ι.Κ.Ε. ή Ε.Π.Ε.**
* **Στην περίπτωση φυσικού προσώπου,** η βεβαίωση έναρξης εργασιών επιτηδευματία από την αντίστοιχη Δημόσια Οικονομική Υπηρεσία.
* **Στην περίπτωση άλλων μορφών εταιρειών,** οποιαδήποτε νομιμοποιητικά έγγραφα από τα οποία να προκύπτουν οι νόμιμοι εκπρόσωποι και οι οποίοι έχουν δικαίωμα να δεσμεύουν με την υπογραφή τους.
 |
| **5.** | **Υπεύθυνη Δήλωση του Ν. 1599/86** από το νόμιμο εκπρόσωπο της εταιρείας, όπου να αναγράφεται ότι:  Η εταιρεία δεν έχει λυθεί, δεν τελεί υπό πτώχευση, ή διαδικασία εξυγίανσης ή ειδικής εκκαθάρισης και δεν τελεί υπό αναγκαστική διαχείριση από εκκαθαριστή ή από το δικαστήριο, δεν έχει υπαχθεί σε διαδικασία πτωχευτικού συμβιβασμού, δεν έχει αναστείλει τις επιχειρηματικές της δραστηριότητες και δεν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία. |

Η αποσφράγιση του φακέλου «Δικαιολογητικά κατακύρωσης» του προσωρινού αναδόχου στον οποίο πρόκειται να γίνει η κατακύρωση, γίνεται τουλάχιστον δύο (2) εργάσιμες ημέρες μετά την προσκόμιση τους, ύστερα από σχετική, έγγραφη ειδοποίηση των συμμετεχόντων που δικαιούνται να λάβουν γνώση των δικαιολογητικών που υπεβλήθησαν. Η αποσφράγιση γίνεται από την αρμόδια Επιτροπή Διενέργειας της Αναθέτουσας Αρχής, εφαρμοζόμενων κατά τα λοιπά των κείμενων διατάξεων για την ανάθεση δημοσίων συμβάσεων και διαδικασιών.

Εάν δεν προσκομιστούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν, παρέχεται προθεσμία στον προσωρινό ανάδοχο να τα προσκομίσει ή να τα συμπληρώσει εντός πέντε (5) ημερών από την κοινοποίηση σχετικής έγγραφης ειδοποίησης σε αυτόν. Η προθεσμία αυτή μπορεί να παραταθεί έως 15 ημέρες εφόσον αιτιολογείται επαρκώς (άρθρο 103§2, Ν.4412/2016).

Αν ο προσωρινός ανάδοχος δεν υποβάλλει στο προκαθορισμένο χρονικό διάστημα τα απαιτούμενα πρωτότυπα ή αντίγραφα των δικαιολογητικών κατακύρωσης, κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη συμφέρουσα από οικονομική άποψη προσφορά. Αν κανένας από τους προσφέροντες δεν προσκομίσει ένα από τα απαιτούμενα έγγραφα και δικαιολογητικά, η διαδικασία ματαιώνεται. (άρθρο 103§4, Ν.4412/2016).

Η μη έγκαιρη και προσήκουσα υποβολή των δικαιολογητικών κατακύρωσης συνιστά λόγο αποκλεισμού του προμηθευτή από το διαγωνισμό και η κατακύρωση γίνεται στον προσφέροντα που υπέβαλε την αμέσως επόμενη συμφέρουσα από οικονομική άποψη προσφορά. Αν κανένας από τους προσφέροντες δεν προσκομίσει ένα από τα απαιτούμενα έγγραφα και δικαιολογητικά, η διαδικασία ματαιώνεται. (άρθρο 103§4, Ν.4412/2016).

1. **Κατακύρωση - Υπογραφή Σύμβασης:**

Η Απόφαση Κατακύρωσης του αρμοδίου οργάνου της Αναθέτουσας Αρχής κοινοποιείται μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε κάθε προσφέροντα.

Εν συνεχεία αποστέλλεται στον Ανάδοχο κάθε Τμήματος του παρόντος διαγωνισμού σχετική πρόσκληση για την υπογραφή του συμφωνητικού, εντός δέκα (10) ημερών. Η υπογραφή του συμφωνητικού έχει αποδεικτικό χαρακτήρα.

Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά βάσει τιμής. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται, σύμφωνα με την περίπτωση β΄, της παραγράφου 1, του άρθρου 106, του Ν. 4412/16.

1. **Παραδοτέα – τόπος και χρόνος παράδοσης:**
* 161.500 Αριστεία
* 50.300 Βραβεία
* Τα έντυπα θα παραδοθούν μέχρι τις 09/10/2017 στο κτίριο του ΥΠ.Π.Ε.Θ., Αν. Παπανδρέου 37, Μαρούσι Αττικής, συσκευασμένα σε χωριστά πακέτα των 500 τεμαχίων ανά είδος(Αριστεία-Βραβεία) με διαχωριστικά ανά εκατό (100) τεμάχια
1. **Υποχρεώσεις Αναδόχου- Κυρώσεις –Τεκμήριο από τη συμμετοχή στη διαδικασία:**
* Ο Ανάδοχος είναι αποκλειστικά υπεύθυνος, ως τεχνικός υπεύθυνος, για κάθε ζημία ήβλάβη που θα προκληθεί από εργατικό ή μη ατύχημα στο προσωπικό που απασχολείγια την υλοποίηση του συμβατικού αντικειμένου.
* Σύμφωνα με τα οριζόμενα στα άρθρα 206 και 207, του Ν. 4412/2016 (Φ.Ε.Κ. 147 Α΄/2016), σε περίπτωση παράδοσης ή αντικατάστασης του συμβατικού αντικειμένου, με ευθύνη του Αναδόχου, μετά από τη λήξη του συμβατικού χρόνου παράδοσης και εφόσον ο Ανάδοχος έχει αιτηθεί εγκαίρως και λάβει αντίστοιχη παράταση, επιβάλλεται από την Αναθέτουσα αρχή, ύστερα από γνωμοδότηση του αρμόδιου οργάνου, πρόστιμο 5% επί της συμβατικής αξίας των εκπρόθεσμα παραδοθέντων υλικών, χωρίς Φ.Π.Α.

Η είσπραξη του προστίμου γίνεται με παρακράτηση από την πληρωμή του Αναδόχου.

* Ο Ανάδοχος κηρύσσεται υποχρεωτικά έκπτωτος από την ανάθεση που έγινε στο όνομά του και από κάθε δικαίωμα που απορρέει από αυτήν, σύμφωνα με τα οριζόμενα στο άρθρο 203, του Ν. 4412/2016 (Φ.Ε.Κ. 147 Α΄/2016).
* Η συμμετοχή στην διαδικασία του διαγωνισμού συνιστά τεκμήριο ότι ο διαγωνιζόμενος, αλλά και κάθε μέλος του (σε περίπτωση διαγωνιζόμενης σύμπραξης ή κοινοπραξίας), έχει λάβει πλήρη γνώση της παρούσας Διακήρυξης και αποδέχεται ανεπιφύλακτα όλους τους όρους της.

Οι όροι της παρούσας ερμηνεύονται με τρόπο ώστε να μην προκύπτει αντίθεσή τους με κανόνες δικαίου. Σε περίπτωση σύγκρουσης όρου της Διακήρυξης (συμπεριλαμβανομένων των τευχών της) προς επιτακτικό κανόνα δημοσίου δικαίου ή προς κανόνα δημόσιας τάξης, υπερισχύει ο κανόνας δικαίου.

1. **Πληρωμή Αναδόχου:**

Η πληρωμή του Αναδόχου θα γίνει μετά την οριστική παραλαβή των υλικών και θα λάβει χώρα βάσει του τιμολογίου με την προσκόμιση των νόμιμων δικαιολογητικών που προβλέπονται από τις ισχύουσες διατάξεις κατά το χρόνο πληρωμής και σε χρόνο προσδιοριζόμενο από την αναγκαία διοικητική διαδικασία για έκδοση του σχετικού χρηματικού εντάλματος. Τραπεζικά τέλη ή άλλες επιβαρύνσεις επιβαρύνουν αποκλειστικά τον Ανάδοχο.

Η πληρωμή του τιμολογίου θα βαρύνει τις πιστώσεις του Τακτικού Προϋπολογισμού του ΥΠ.Π.Ε.Θ., οικονομικού έτους 2017 και συγκεκριμένα τον Κ.Α.Ε. 0843, του Ειδικού Φορέα 19-220.

1. **Ματαίωση:**

Η Διεύθυνση Προμηθειών, Διαχείρισης Υλικού, Συγκέντρωσης & Υποβολής Παραστατικών και Λοιπών Θεμάτων, διατηρεί το δικαίωμα ματαίωσης του διαγωνισμού χωρίς υποχρέωση καταβολής αποζημίωσης, με μόνη υποχρέωση την ανακοίνωση της ματαίωσης.

1. **Δημοσιότητα:**

Η παρούσα προκήρυξη βρίσκεται δημοσιευμένη στην ιστοσελίδατου ΥΠ.Π.Ε.Θ., στο σύνδεσμο: <http://www.minedu.gov.gr/to-ypoyrgeio/diagwnismoi-ergwn>, στο Κεντρικό Ηλεκτρονικό ΜητρώοΔημοσίων Συμβάσεων (Κ.Η.Μ.ΔΗ.Σ.), στην ηλεκτρονική Διεύθυνση: <http://www.eprocurement.gov.gr>, της Γενικής Γραμματείας Εμπορίου και Προστασίας Καταναλωτή και στην ιστοσελίδα: <https://diavgeia.gov.gr/>.

Η Διακήρυξη μαζί με τα Παραρτήματά της διατίθεται και σε έντυπη μορφή δωρεάν από τα γραφεία 2039 και 2043 καθώς και η δυνατότητα λήψης δείγματος των υπόπρομήθεια ειδών (Διεύθυνση Προμηθειών και Διαχείρισης Υλικού - Τμήμα Α΄, ΥΠ.Π.Ε.Θ., οδός Ανδρέα Παπανδρέου 37, 151 80 Μαρούσι) κατά τις εργάσιμες ημέρες και ώρες **(πληροφορίες στα τηλέφωνα:** 210 344 2377 κα Ευαγγελία Τσιαδή, 210 344 2377 και210 344 3217 κα Αθηνά Βασιλιτσιώτη. Οι ενδιαφερόμενοι μπορούν να παραλάβουν και ταχυδρομικώς την παρούσα Διακήρυξη και μέρος των δειγμάτων σε έντυπη μορφή με εντολή τους σε ταχυδρομική υπηρεσία της επιλογής τους με χρέωση του παραλήπτη.

**Ο ΑΝΑΠΛΗΡΩΤΗΣ ΓΕΝΙΚΟΣ ΓΡΑΜΜΑΤΕΑΣ**

**ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΓΕΩΡΓΙΟΣ ΑΓΓΕΛΟΠΟΥΛΟΣ**

**Εσωτερ. Διανομή:**

Δ/νση Προμηθειών, Διαχείρισης Υλικού, Συγκέντρωσης & Υποβολής Παραστατικών &Λοιπών Θεμάτων

**ΠΑΡΑΡΤΗΜΑ Α΄**

**ΠΙΝΑΚΑΣ ΤΕΧΝΙΚΩΝ ΠΡΟΔΙΑΓΡΑΦΩΝ – ΠΙΝΑΚΑΣ ΣΥΜΜΟΡΦΩΣΗΣ ΠΡΟΣΦΕΡΟΜΕΝΗΣ ΥΠΗΡΕΣΙΑΣ**

**Για την Προκήρυξη πρόχειρου διαγωνισμού για την προμήθεια υπηρεσιων εκτυπωσησ Αριστείων – Βραβειων σχολικου έτουσ 2016-2017**

***(Σφραγίδα επιχείρησης)***

|  |  |  |  |
| --- | --- | --- | --- |
| **Α/Α** | **Χαρακτηριστικά εντύπων**  | **Απαίτηση** | **Απάντηση** |
| 1 | Μονόφυλλο, σχήματος Α4 (210χ297 mm) | ΝΑΙ |  |
| 2 | χαρτί TINTORETTO, βάρους 140 γραμμαρίων  | ΝΑΙ |  |
| 3 | χρώμα CREMA | ΝΑΙ |  |
| 4 | Εκτύπωση σε μια όψη, με γράμματα χρώματος μαύρου | ΝΑΙ |  |
| 5 | Συσκευασία ανά είδος, σε δέματα των πεντακοσίων (500) τεμαχίων, με διαχωριστικά ανά εκατό (100) τεμάχια | ΝΑΙ |  |
| 6 | 161.500 Αριστεία | ΝΑΙ |  |
|  | 50.300 Βραβεία | ΝΑΙ |  |

**Για τον Προσφέροντα**

**Ο/Η ΝΟΜΙΜΟΣ/-Η ΕΚΠΡΟΣΩΠΟΣ**

(ΥΠΟΓΡΑΦΗ - ΣΦΡΑΓΙΔΑ - ΗΜΕΡΟΜΗΝΙΑ)

 (ΟΝΟΜΑΤΕΠΩΝΥΜΟ)

**ΠΑΡΑΡΤΗΜΑ Β΄:**

**ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ**

**Για την Προκήρυξη πρόχειρου διαγωνισμού για την προμήθεια υπηρεσιων εκτυπωσησ Αριστείων – Βραβειων σχολικου έτουσ 2016-2017**

 ***(Σφραγίδα επιχείρησης)***

**ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ (Αριθμητικά σε €)**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΣΥΝΟΛΙΚΗ ΑΞΙΑ ΧΩΡΙΣ ΦΠΑ** **[αριθμ. €]**  | **ΦΠΑ** **[αριθμ. σε €]** | **ΣΥΝΟΛΙΚΗ ΑΞΙΑ ΜΕ ΦΠΑ** **[αριθμητικά σε €]** |
|
| **1** | εκτύπωση 161.500 Αριστείων και 50.300 Βραβείων |  |  |  |

**ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ (Ολογράφως σε €)**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΣΥΝΟΛΙΚΗ ΑΞΙΑ ΧΩΡΙΣ ΦΠΑ**  **[Ολογρ. σε €]** | **ΦΠΑ**  **[Ολογρ. σε €]** | **ΣΥΝΟΛΙΚΗ ΑΞΙΑ ΜΕ ΦΠΑ** **[ολογράφως σε €]** |
|
| **1** | εκτύπωση 161.500 Αριστείων και 50.300 Βραβείων |  |  |  |

**Για τον Προσφέροντα**

**Δηλώνω υπεύθυνα ότι :**

* Αποδέχομαι όλους τους όρους της παρούσας προκήρυξης.
* Η προσφορά ισχύει για 180 ημέρες από την επόμενη της διενέργειας της διαδικασίας της Ανάθεσης .

**Ο/Η ΝΟΜΙΜΟΣ/-Η ΕΚΠΡΟΣΩΠΟΣ**

 (ΥΠΟΓΡΑΦΗ - ΣΦΡΑΓΙΔΑ - ΗΜΕΡΟΜΗΝΙΑ)

(ΟΝΟΜΑΤΕΠΩΝΥΜΟ)